Indira Kučuk Sorguč

**Indira Kučuk-Sorguč** je bosanskohercegovačka književnica, komediografkinja, publicistkinja, producentica, kolumnistica, historičarka i antropologinja. Pisac je pozorišnih, književnih, filmskih i likovnih kritika, recenzentica savremenih umjetničkih djela i komentatorica kulturne svakodnevnice u Bosni i Hercegovini i nezavisna umjetnica.

## Karijera 
Indira Kučuk-Sorguč rođena je u Sarajevu. Novinarsku naobrazbu stjecala je u časopisu Dnevni avaz od 1993. godine, njegovim sedmičnim izdanjima, te u dnevnoj novini gdje je uređivala kulturnu rubriku. Od tada je na mjestu urednice kulture u raznim štampanim medijima provela trinaest godina.

U suvremenu hroniku Sarajeva i BiH ušla je kao oštro i britko pero koje se ne libi nazvati sve anomalije u bh. društvu pravim imenom. Njene kolumne, priče, javni stavovi i predstave najotvorenije demonstriraju bosanski mentalitet kroz dalju i bližu povijest. Kučuk-Sorguč je uspjela skinuti pejorativni predznak sa "mahale" koja je u javnom izričaju tretirana kao retrogradan i maligan atavizam iz osmanske prošlosti. Kučuk-Sorguč tvrdi da ne bi bilo "bosanskog duha" da nije "bosanske mahale". Taj kompost različitih osjećaja, nepisanih pravila i kulture življenja, Sarajevu i drugim gradskim sredinama u BiH, dalo je na srčici, živopisnosti, raznorodnosti, slikovitosti, punini. I iz mahale je ponikao originalni bosanski humor. "Mahala", "mahaluša", "mahalac ili mahalaš" - danas su riječi koje se često upotrebljavaju u suvremenom vokabularu u realnom opisu, bez ružnog prefiksa. Slobodno se može konstatirati, da je Indira Kučuk-Sorguč tome umnogome doprinijela. Njene autorske predstave "Ja, mahaluša" i "Ja, mahalac" pogledalo je 150 hiljada gledatelja, što je predstavljalo pravi pokret "mahalanja" u periodu od 2010. do 2020. godine. U novembru 2013. godine predstave su objedinjene u "Noć mahalanja" koja je napunila sarajevsku Skenderiju, što je bio prvi autorski projekat naon "Audicije" u nezavisnoj produkciji koji je inaugurirao originalni sarajevski humor u velike kulturne i sportske dvorane.

U koautorstvu sa Dinkom Omeragićem napisala je monografiju usporednih životopisa "Suada i Muše: Fudbaler i balerina" o bosanskohercegovačkom bračnom paru Suadi Kavazović-Mušović, primabalerini Sarajevskog baleta i Džemaludinu Mušoviću, fudbaleru i treneru. Organizatorica je i istoimenog multimedijalnog umjetničkog događaja o njima kao i scenaristica za mnoge dokumentarne filmove i svečanosti.
Ukupno je objavila više od 1200 članaka, eseja, osvrta, intervjua, kolumnističkih zapisa, feljtona, reportaža i mnogih polemičkih članaka iz oblasti kulture, medija, umjetnosti i politike.
U 2019. godini publicirano je njeno djelo "Carski rez" ( knjiga teatarskih kritika ispisanih od 1996. do 2006.)
Za knjigu priča  "Priče o ljudima i ljudima" nagrađena je na Konkursu Fondacije za izdavaštvo Federacije BiH 2021. godine.
Kolumnistica je u magazinu "Azra" od 2006. do danas.

## Bibliografija
* Ja, mahaluša (Sarajevo, 2010.)
* Ja, mahaluša 2 (Sarajevo, 2012.)
* Ja, mahaluša 3 (Sarajevo, 2013.)
* Mahaluša vam priča  Sarajevo, 2014.)
* The Best of Mahaluša (Sarajevo, 2014.)
* Bekan u klimaksu (Sarajevo, 2016.)
* Garter defends Sarajevo: Bosnian love stories (Sarajevo, 2019.)
* Carski rez - teatarske kritike (Sarajevo, 2019.)
* Suada i Muše: Fudbaler i Balerina (Sarajevo, 2019.)
* Priče o ljudima i ljudima (2021.)
* Zapisi iz izolacije ( 2021.)

* Ja, mahaluša (Filter, Sarajevo, 2011.)
* Ja, mahalac (Filter, Sarajevo, 2013.)
* Tako ti je mala moja kad ljubi mahalac ( Filter, Sarajevo, 2014.)
* Ja, Bosanac ( Filter, Sarajevo, 2018.)
* A onda je nešto puklo ( Filter, Sarajevo, 2021.)

### Naučni radovi
•	Udžbenik iz historije za IV razred gimnazije (2003.)

•	Spomenik umorstvu, stručni rad objavljen u povodu 90-godišnjice Sarajevskog atentata u Prilozima za historiju Instituta za historiju (2004.)

•	Srebrenica – kultura sjećanja, Memorijalni centar Potočari (2007.)

•	Bosna i Hercegovina, antropološki apsurd: Zemlja antropologije bez antropologije (www.akademija.edu, 2019.)

•	Kulturnoantropološki prikaz žene Sarajeva kroz portrete iz umjetničke zbirke Muzeja Sarajeva (www.akademija.edu, 2019. ) 

•	Sarajke na platnima bosanskohercegovačkih slikara – antropološka studija izašla u Katalogu izložbe, Muzej Sarajeva, 2019.

•   Antropologija u Muzeju Sarajeva, Prilozi za proučavanje historije Sarajeva, 2020. 

•	Bosna i Hercegovina između regionalne i svjetske antropologije kao talac birokratsko-etatističke proceduralnosti – Historijska traganja, Institut za historiju Sarajevo, 2020.

### Izložbe 
# "Izložba portreta Marija Mikulića" koautorstvo Indira Kučuk-Sorguč, Elma Alić-Šobot i Bojana Mikulić. 
# Prva samostalna autorska izložba „Sarajke na platnima bosanskohercegovačkih slikara“ ( antropološko istraživanje, umjetnička zbirka Muzeja) – 17. 1. 2019., početak obilježavanja 70 godina Muzeja Sarajeva
# Izložba "Kubure" Muzej Sarajeva i Općina Novi Grad – koautorstvo Adnan Muftarević, Moamer Šehović i Indira Kučuk-Sorguč – novembar 2018.
# Katalog "Sarajke na platnima bosanskohercegovačkih slikara" – autorica
# Izložba Muzeja Sarajeva u Švedskoj. "Sarajevo genom historien" (Sarajevo kroz historiju) -  9. 3-17. 4. 2019.  - jedna od autorica izložbe (napisala tekst o Srednjem vijeku, Kulturi i umjetnosti).
# Formiranje i kreiranje Antropološke zbirke Muzeja Sarajeva (otvaranje inventarne knjige i upis više od 200 eksponata)
# Suradnica na projektu "Kujundžijski-zlatarski zanat" i istoimenom katalogu
# Autorica izložbe i filma "Suada i Muše: Fudbaler i balerina" ( Narodno pozorište Sarajevo, 20. 2-20. 3. 2019.)

## Reference
## Vanjski linkovi 
* https://avaz.ba/kantoni/sarajevo/676101/kucuk-sorguc-nemojte-misliti-da-ce-sarajevo-pasti-pred-vasim-neofasistickim-prijetnjama
* https://express.ba/vijesti/169536/indira-kucuk-sorguc-pripremila-multimedijalni-dogadjaj-suada-i-muse-fudbaler-i-balerina/
* https://express.ba/vijesti/157131/izlozba-indire-kucuk-sorguc-privukla-paznju-sarajke-na-platnima-bh-slikara-posveta-majkamakcerkamasuprugama/
* https://avaz.ba/lifestyle/kultura/359186/indira-kucuk-sorguc-za-avaz-ba-aferim-nasoj-ludosti
* https://ba.n1info.com/video/impuls/a354412-indira-kucuk-sorguc-u-impulsu-ne-bi-bilo-bosanskog-duha-da-nije-bilo-mahale/

Kategorija:Biografije, Sarajevo
Kategorija:Bosanskohercegovački pisci